Γιάγκος Πεσμαζόγλου

Ο Γιάγκος (Ιωάννης) Πεσμαζόγλου (1918 - 27 Νοεμβρίου 2003) ήταν Έλληνας πανεπιστημιακός, οικονομολόγος και πολιτικός.
 Βιογραφία 
Μικρασιατικής καταγωγής, γεννήθηκε στη Χίο και ήταν γιος του Στέφανου Πεσμαζόγλου. Αποπεράτωσε τις σπουδές του στη Βαρβάκειο Σχολή και σπούδασε Νομικά, Οικονομικές και Πολιτικές επιστήμες στο πανεπιστήμιο Αθηνών, απ´ όπου πήρε και το διδακτορικό του. Συμπλήρωσε τις σπουδές του στο πανεπιστήμιο του Κέμπριτζ στην Αγγλία, όπου έκανε το διδακτορικό του στα Οικονομικά. Με την επιστροφή του στην Ελλάδα εξελέγη υφηγητής της Πολιτικής Οικονομίας στο Πανεπιστήμιο Αθηνών και στη συνέχεια καθηγητής, για να τεθεί σε διαθεσιμότητα το 1968 από το δικτατορικό καθεστώς της Χούντας που επικρατούσε εκείνη την εποχή.

Την περίοδο 1951-1955 διετέλεσε Γενικός Διευθυντής του υπουργείου Συντονισμού στην κυβέρνηση Αλέξανδρου Παπάγου. Από το 1955 εργαζόταν ως οικονομικός σύμβουλος στην Τράπεζα της Ελλάδος, απ' όπου όμως παραιτήθηκε, έχοντας τη θέση του υποδιοικητή, το 1967 εξαιτίας της Χούντας."Έφυγε" ο Γιάγκος Πεσμαζόγλου, άρθρο του Macedonian Press Agency Το 1958 ηγήθηκε της ελληνικής αντιπροσωπείας στις διαπραγματεύσεις σύνδεσης της Ελλάδας με την ΕΟΚ. Το 1972 εξορίστηκε από το δικτατορικό καθεστώς στη Δεσκάτη Γρεβενών και στο Θέρμο Τριχωνίδος, ενώ τον επόμενο χρόνο συνελήφθη και φυλακίσθηκε.Έφυγε ο Γιάγκος Πεσμαζόγλου , άρθρο του chiosnews

Με την κατάρρευση της Χούντας το 1974, ανέλαβε το χαρτοφυλάκιο του υπουργείου Οικονομικών στην Κυβέρνηση Εθνικής Ενότητας και έλαβε συμμετοχή στις εκλογές του 1974 με το ψηφοδέλτιο της Ένωσης Κέντρου - Νέων Δυνάμεων, με το οποίο και εκλέχτηκε βουλευτής.Κυβέρνησις Εθνικής Ενότητας , Γενική Γραμματεία της Κυβέρνησης Το 1975 διορίσθηκε από τη Βουλή των Ελλήνων πρόεδρος της Επιτροπής Ένταξης της Ελλάδας στην ΕΟΚ. Επανεξελέγη το 1977 με την Ένωση Δημοκρατικού Κέντρου, ενώ το 1979 ίδρυσε το Κόμμα Δημοκρατικού Σοσιαλισμού, με το οποίο συμμετείχε στις ευρωεκλογές του 1981, οπότε και εξελέγη ευρωβουλευτής. Αποχώρησε το 1984 από το κόμμα, καθώς απέτυχε να εκλεγεί ευρωβουλευτής, για να εκλεγεί βουλευτής το 1985 ως ανεξάρτητος στο ψηφοδέλτιο της Νέας Δημοκρατίας. Το 1989 ηγήθηκε του ευροψηφοδελτίου της Νέας Δημοκρατίας, εκλεγόμενος για άλλη μια φορά ευρωβουλευτής.Μνήμη Γιάγκου Πεσμαζόγλου, άρθρο της ιστοσελίδας Προοδευτική πολιτική Το 1994 εκπροσώπησε την Ελλάδα για τελευταία φορά στο Ευρωπαϊκό Κοινοβούλιο.

Ο Πεσμαζόγλου είχε τιμηθεί πολλάκις από την Πολιτεία και από άλλους φορείς. Το 1992 εξελέγη τακτικό μέλος της Ακαδημίας Αθηνών, της οποίας το 1996 χρημάτισε πρόεδρος.Πρόεδροι της Ακαδημίας Αθηνών από την ίδρυσή της , επίσημη ιστοσελίδα της Ακαδημίας ΑθηνώνΤακτικά μέλη της Ακαδημίας Αθηνών κατά σειρά εκλογής , επίσημη ιστοσελίδα της Ακαδημίας Αθηνών Το 1977 τιμήθηκε από την Ελληνική Πολιτεία με το Μεγαλόσταυρο του Φοίνικος και το ίδιο έτος αναγορεύθηκε Άρχων μέγας ρήτωρ του Οικουμενικού Πατριαρχείου. Επίσης ήταν πρόεδρος της Εταιρείας Μελέτης Ελληνικών Προβλημάτων, η οποία διαλύθηκε το 1972 από τη Χούντα.Γιάγκος Πεσμαζόγλου (1918-2003) , άρθρο του Καποδιστριακού πανεπιστημίου 

Απεβίωσε στις 27 Νοεμβρίου 2003 στην Αθήνα και ενταφιάστηκε στο Α΄ νεκροταφείο Αθηνών. Ο επικήδειός του εκφωνήθηκε από τον ακαδημαϊκό Κωνσταντίνο Δρακάτο. Ήταν νυμφευμένος με τη Μιράντα Οικονόμου και είχε δύο γιους, τον Στέφανο και τον Βασίλη Πεσμαζόγλου.

 Δείτε επίσης 
Οικογένεια Πεσμαζόγλου

 Αναφορές 

 Εξωτερικοί σύνδεσμοι 



Κατηγορία:Βουλευτές εκλεγμένοι με την Ένωση Δημοκρατικού Κέντρου
Κατηγορία:Έλληνες πανεπιστημιακοί του 20ού αιώνα
Κατηγορία:Μέλη της Ακαδημίας Αθηνών
Κατηγορία:Πρόεδροι της Ακαδημίας Αθηνών
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με την Ένωση Κέντρου
Κατηγορία:Ευρωβουλευτές εκλεγμένοι με το Κόμμα Δημοκρατικού Σοσιαλισμού
Κατηγορία:Έλληνες υπουργοί Οικονομικών
Κατηγορία:Έλληνες οικονομολόγοι
Κατηγορία:Βουλευτές Αθηνών
Κατηγορία:Βουλευτές Α΄ Αθηνών
Κατηγορία:Βουλευτές Β΄ Αθηνών
Κατηγορία:Οικογένεια Πεσμαζόγλου
Κατηγορία:Ευρωβουλευτές της Ελλάδας εκλεγμένοι την περίοδο 1981-1984
Κατηγορία:Μικρασιατικός Ελληνισμός